रियल र नेपोली च्याम्पियन्स लिगको अन्तिम आठमा
रियल म्याड्रिड र नेपोलीले बुधबार युरोपेली च्याम्पियन्स लिगको अन्तिम आठको यात्रा निश्चित गरेका छन् । रियलले बर्नाबाउमा भएको दोस्रो लेगको खेलमा लिभरपुललाई १–० ले हरायो र समग्रमा ६–२ को अग्रता लिन सफल रह्यो ।
काठमाडौँ — रियल म्याड्रिड र नेपोलीले बुधबार युरोपेली च्याम्पियन्स लिगको अन्तिम आठको यात्रा निश्चित गरेका छन् । रियलले बर्नाबाउमा भएको दोस्रो लेगको खेलमा लिभरपुललाई १–० ले हरायो र समग्रमा ६–२ को अग्रता लिन सफल रह्यो ।पहिलो लेगमा ५–२ को अग्रता लिएको रियलका लागि दोस्रो लेगमा करिम बेन्जेमाले एक मात्र गोल गरे । अविश्वसनीय पुनरागमन रच्न माहिर लिभरपुल यसपल्ट भने यस्तो कुनै खेल प्रदर्शन गर्न असफल रह्यो ।नेपोलीले भने इन्ट्राख्ट फ्रायन्कफोर्टलाई दोस्रो लेगमा ३–० ले हराएर समग्रमा ५–० को अग्रता लिएको हो । आफ्नो घरेलु मैदानमा भएको दोस्रो लेगको खेलमा नेपोलीका लागि भिक्टर ओसिमहेनले दुई गोल गरे । 